paragraph_text: Prednji križni ligament je važni unutarnji stabilizator koji ograničava hiperekstenziju. Kad se biomehaničke granice ligamenta prijeđu, odnosno prerastegne se ligament, ozljeđuje se, često s hiperekstenzijskim mehanizmom. Nekad se ovo pojavljivalo u športu kao kontaktna ozljeda, kad su druge strukture bile često uključene. Posebice ozbiljni oblik kontaktne ozljede naziva se nesretna trijada ili "O'Donaghueva trijada", a u nju ulazi prednji križni ligament, medijalni kolateralni ligament i medijalni menisk.